stanford-oval/wikipedia huggingface dataset:
Kasper Hämäläinen
Seurajoukkueet > Djurgårdens IF

Kasper Hämäläinen siirtyi joulukuussa 2009 neljän vuoden sopimuksella Ruotsin Allsvenskanissa pelanneen Djurgårdens IF:n riveihin. Samalla joukkueeseen siirtyivät Joona Toivio ja Joel Perovuo. Hämäläinen debytoi Allsvenskanissa 14. maaliskuuta 2010 ottelussa Häcken–Djurgården. Hämäläinen vakiinnutti heti paikkansa Djurgårdenin avauskokoonpanossa, ja hän pelasi kaikissa kauden 30 ottelussa avauskokoonpanossa. Ensimmäisen maalin Allsvenskanissa Hämäläinen teki 26. huhtikuuta 2010 ottelussa Malmö–Djurgården. Yhteensä maaleja syntyi kaksi. Djurgården oli kaudella 2010 sarjassa kymmenes.
Hämäläinen jatkoi Djurgårdenin avauskokoonpanossa kaudella 2011. Joukkue aloitti kauden surkeasti, kun se keräsi kuudesta ottelusta vain yhden pisteen. Päävalmentaja Lennart Wassin vaihtuminen Magnus Pehrssoniin piristi joukkueen peliä, ja joukkue nousi pois sarjan hänniltä. Hän pelasi myös kaudella 2011 kaikki 30 ottelua avauskokoonpanossa ja teki kaksi maalia. Djurgården oli lopulta sarjassa yhdestoista.
Hämäläinen oli yksi Djurgårdenin avainpelaajista myös kaudella 2012. Hän pelasi Joona Toivion kanssa kaikki Djurgårdenin 30 sarjaottelua ja kolmannen kauden peräkkäin kaikki ottelut avauskokoonpanossa. Maalien valossa kausi oli Hämäläisen paras, kun hän teki neljä maalia. Djurgården lähti kauteen hyvän talvikauden ansiosta kovin tavoittein, mutta joukkue jäi lukuisten tasapelien seurauksena sarjan keskivaiheille ja sijoitus oli lopulta yhdeksäs.
Seurajoukkueet > Lech Poznań

Hämäläinen siirtyi tammikuussa 2013 kolmen vuoden sopimuksella Puolan Ekstraklasassa pelanneeseen Lech Poznańiin. Seurat eivät julkistaneet siirtosummaa, mutta lehtitietojen mukaan Lech maksoi Djurgårdenille 250 000 euroa. Hän debytoi Ekstraklasassa 24. helmikuuta 2013 ottelussa Ruch Chorzów–Lech Poznań, tehden samalla myös ensimmäisen maalinsa. Hämäläinen pelasi kevätkaudella 2013 yhteensä 14 ottelua, joista 12 avauskokoonpanossa. Maaleja kevätkauden otteluissa syntyi kolme. Lech oli kaudella 2012–2013 Puolan liigassa toinen ja se pääsi Eurooppa-liigan karsintoihin seuraavalla kaudella.
Hämäläisen ja Lechin kausi 2013–2014 alkoi Eurooppa-liigan karsintaotteluilla. Lech sai vastaansa 2. karsintakierroksella Veikkausliigassa pelanneen FC Hongan. Lech voitti otteluparin Honkaa vastaan, mutta joukkue ei edennyt kuitenkaan Eurooppa-liigan lohkovaiheeseen. Hämäläinen vakiinnutti paikkansa Lechin keskikentällä ja pelasi yhteensä 36 sarjaottelua, joista 35 avauskokoonpanossa. Hämäläinen teki kauden aikana yhden kauden maalinennätyksensä, kun hän oli joukkueen toiseksi paras maalintekijä yhdeksällä maalilla. Hämäläinen pelasi myös kaikki neljä Eurooppa-liigan karsintojen ottelua. Lechin kausi Puolan liigassa sujui hyvin, ja joukkue taisteli mestaruudesta vielä loppukaudesta. Lech jäi kuitenkin Ekstraklassa toiseksi, kun Legia Varsova vei mestaruuden 10 pisteen erolla. Lech pääsi liigakakkosena myös seuraavan kauden Eurooppa-liigan karsintoihin.
Hämäläisen ja Lechin kausi 2014–2015 alkoi edelliskauden tapaan europeleillä Eurooppa-liigan karsinnoissa. Europelit päättyivät kuitenkin toistamiseen 3. karsintakierrokselle, eikä joukkue päässyt Eurooppa-liigan lohkovaiheeseen. Seura antoi europelien jälkeen potkut valmentaja Mariusz Rumakille ja uudeksi valmentajaksi nimettiin Maciej Skorża. Hämäläinen jatkoi Lechin avainpelaajana, ja hän pelasi 36 ottelua, joista 33 avauskokoonpanossa. Hämäläinen pelasi myös kaikki neljä Eurooppa-liigan karsintojen ottelua. Lechin ja Hämäläisen kausi sujui hyvin uuden valmentajan johdolla. Hämäläinen teki toistamiseen oman maaliennätyksensä ja hän oli joukkueen paras maalintekijä 13 maalilla. Lech voitti Ekstraklasan ja Puolan mestaruuden pisteen erolla toiseksi tulleeseen Legia Varsovaan, ja joukkue pääsi seuraavan kauden Mestarien liigan karsintoihin. Hämäläinen pelasi myös Puolan Cupin finaalissa, jonka Lech hävisi Legia Varsovalle.
Lech ja Hämäläinen aloittivat kauden 2015–2016 voittamalla Puolan Super Cupin, kun joukkue voitti Legia Varsovan 3–1. Lech pelasi Mestarien liigan ja Eurooppa-liigan karsinnoissa ja selviytyi Eurooppa-liigan lohkovaiheeseen. Hämäläinen debytoi Eurooppa-liigassa 17. syyskuuta 2015 ottelussa Lech–Belenenses. Lech jäi lohkossaan Baselin ja Fiorentinan taakse kolmanneksi. Lohkon viimeiseksi Lech jätti Belenensesin, mutta joukkueen europelit päättyivät lohkovaiheeseen. Hämäläinen pelasi kaikissa kuudessa lohkovaiheen ottelussa. Hämäläinen pelasi syyskauden aikana 15 Puolan liigan ottelua, joissa hän teki kahdeksan maalia. Lech oli syyskauden päätteeksi Ekstraklasassa kuudes.
Seurajoukkueet > Jablonec

Kasper Hämäläinen siirtyi syyskuussa 2019 kahden vuoden sopimuksella Tšekin liigassa pelaavaan Jabloneciin. Hän debytoi Jablonecin riveissä 28. syyskuuta 2019 ottelussa Zlín–Jablonec. Ensimmäisen maalinsa Tšekin liigassa Hämäläinen teki 17. helmikuuta 2020 ottelussa Jablonec–Příbram. Hämäläinen pelasi kauden aikana 15 Tšekin liigan ottelua, joista 12 vaihtopelaajana. Maaleja syntyi kaksi. Kausi katkesi keväällä reiluksi pariksi kuukaudeksi koronaviruspandemian vuoksi, mutta se pelattiin loppuun kesän 2020 aikana. Jablonec oli sarjassa neljäs ja pääsi Eurooppa-liigan karsintoihin. Kaudella 2020–2021 Hämäläinen sai lopulta tililleen otteluita vain Tšekin kolmannella sarjatasolla Jablonecin B-joukkueessa. Hämäläisen sopimus päättyi kauden päätteeksi.
Seurajoukkueet > TPS

Kesällä 2021 Hämäläinen palasi kahden ja puolen vuoden sopimuksella TPS:n riveihin. Hämäläinen pelasi loppukaudella 2021 yhteensä 17 ottelua tehden viisi maalia, mutta TPS jäi lopulta Ykkösessä kolmanneksi, eikä näin onnistunut etenemään nousukarsintaan.
Hämäläinen ilmoitti syksyllä 2023, että hänen ammattilaisuransa tulee päättymän kyseisen vuoden jalkapallokauden päätteeksi.
Maajoukkueet

Kasper Hämäläinen debytoi ikäluokkansa (1986) maajoukkueessa 15-vuotiaana 28. helmikuuta 2002 Rio Maiorissa pelatussa maaottelussa Portugali–Suomi. Hämäläinen pelasi oman ikäluokkansa maajoukkueessa 27 maaottelua, ja hänet valittiin Suomen vuoden 2003 alle 17-vuotiaiden MM-kisojen joukkueeseen. Hämäläinen pelasi täydet minuutit kaikissa Suomen kolmessa ottelussa.
Alle 21-vuotiaiden maajoukkueessa Hämäläinen debytoi 20-vuotiaana 7. lokakuuta 2006 Senecissä pelatussa maaottelussa Slovakia–Suomi. Hämäläinen kuului Suomen vakiomiehistöön vuoden 2009 alle 21-vuotiaiden EM-kisojen karsintaotteluissa. Hämäläinen valittiin myös Suomen joukkueeseen EM-kisojen lopputurnaukseen, ja hän aloitti avauskokoonpanossa kaikissa Suomen kolmessa ottelussa. Hämäläinen pelasi yhteensä 21 nuorten maaottelua, joissa hän teki yhden maalin.
A-maajoukkueessa Hämäläinen debytoi 22-vuotiaana, kun Stuart Baxter valitsi hänet avauskokoonpanoon 19. marraskuuta 2008 St. Gallenissa pelatussa maaottelussa Sveitsi–Suomi. Ensimmäisen arvokisojen karsintaottelun Hämäläinen pelasi 10. lokakuuta 2009, kun Baxter vaihtoi hänet kentälle Olympiastadionilla pelatussa vuoden 2010 MM-kisojen karsintojen ottelussa Suomi–Wales. Hämäläinen vakiinnutti paikkansa maajoukkueessa syksyn 2009 aikana. Ensimmäiset A-maaottelumaalinsa Hämäläinen teki 17. marraskuuta 2010 Olympiastadionilla pelatussa vuoden 2012 EM-kisojen karsintojen ottelussa Suomi–San Marino, kun hän viimeisteli Suomen 2–0 ja 5–0 maalit 8–0-voittoon päättyneessä ottelussa. Hämäläinen on kuulunut Suomen vakiomiehistöön EM-karsinnoissa 2010–11, MM-karsinnoissa 2012–13, EM-karsinnoissa 2014–15 ja MM-karsinnoissa 2016–17. Hämäläisen päätti maajoukkueuransa vuoden 2020 EM-kisojen karsintojen kahden ensimmäisen ottelun jälkeen. Hämäläisen viimeiseksi maaotteluksi jäi 26. maaliskuuta 2019 pelattu karsintaottelu Armeniaa vastaan. Hämäläinen pelasi yhteensä 63 A-maaottelua.
Saavutukset > Seurat

Lech Poznań
Ekstraklasa (1): 2014–2015
Puolan Super Cup (1): 2015
Legia Varsova
Ekstraklasa (3): 2015–2016, 2016–2017, 2017–2018
Puolan Cup (2): 2015–2016, 2017–2018
Tilastot > Kausi kaudelta

Tilanne 5. heinäkuuta 2020.
| Kausi | Seura | Sarja | O | M |
| --- | --- | --- | --- | --- |
| 2003 | TPS | Veikkausliiga | 2 | 0 |
| 2004 | TPS | Veikkausliiga | 6 | 1 |
| 2005 | TPS | Veikkausliiga | 0 | 0 |
| 2006 | TPS | Veikkausliiga | 18 | 1 |
| 2007 | TPS | Veikkausliiga | 24 | 4 |
| 2008 | TPS | Veikkausliiga | 22 | 3 |
| 2009 | TPS | Veikkausliiga | 25 | 0 |
| 2010 | Djurgårdens IF | Allsvenskan | 30 | 2 |
| 2011 | Djurgårdens IF | Allsvenskan | 30 | 2 |
| 2012 | Djurgårdens IF | Allsvenskan | 30 | 4 |
| 2012–2013 | Lech Poznań | Ekstraklasa | 14 | 3 |
| 2013–2014 | Lech Poznań | Ekstraklasa | 36 | 9 |

| 2014–2015 | Lech Poznań | Ekstraklasa | 36 | 13 |
| 2015–2016 | Lech Poznań | Ekstraklasa | 15 | 8 |
| 2015–2016 | Legia Varsova | Ekstraklasa | 11 | 3 |
| 2016–2017 | Legia Varsova | Ekstraklasa | 31 | 7 |
| 2017–2018 | Legia Varsova | Ekstraklasa | 31 | 8 |
| 2018–2019 | Legia Varsova | Ekstraklasa | 17 | 2 |
| 2019–2020 | Jablonec | Tšekin liiga | 15 | 2 |
| Yhteensä | Yhteensä | Yhteensä | 393 | 72 |
Tilastot > A-maajoukkuemaalit

Tilastossa Suomen maalit ensin.
|  | Päivä | Stadion | Vastustaja | Tulos | Suomen maalit | Kilpailu |
| --- | --- | --- | --- | --- | --- | --- |
| 1 | 17.11.2010 | Olympiastadion, Helsinki |  San Marino | 8–0 | 39' 1–0 Väyrynen, 49' 2–0 Hämäläinen, 51' 3–0 Forssell, 59' 4–0 Forssell, 67' 5–0 Hämäläinen, 71' 6–0 Litmanen (rp.), 73' 7–0 Porokara, 78' 8–0 Forssell | EM2012-karsinnat |
| 2 | 17.11.2010 | Olympiastadion, Helsinki |  San Marino | 8–0 | 39' 1–0 Väyrynen, 49' 2–0 Hämäläinen, 51' 3–0 Forssell, 59' 4–0 Forssell, 67' 5–0 Hämäläinen, 71' 6–0 Litmanen (rp.), 73' 7–0 Porokara, 78' 8–0 Forssell | EM2012-karsinnat |
| 3 | 10.08.2011 | Skonto Stadium, Riika |  Latvia | 2–0 | 58' 1–0 Hämäläinen, 87' 0–2 Furuholm | Maaottelu |
| 4 | 02.09.2011 | Olympiastadion, Helsinki |  Moldova | 4–1 | 11' 1–0 Hämäläinen, 43' 2–0 Hämäläinen, 52' 3–0 Forssell, 71' 4–0 oma maali | EM2012-karsinnat |
| 5 | 02.09.2011 | Olympiastadion, Helsinki |  Moldova | 4–1 | 11' 1–0 Hämäläinen, 43' 2–0 Hämäläinen, 52' 3–0 Forssell, 71' 4–0 oma maali | EM2012-karsinnat |
| 6 | 12.10.2012 | Olympiastadion, Helsinki |  Georgia | 1–1 | 61' 1–1 Hämäläinen | MM2014-karsinnat |
| 7 | 14.08.2013 | Veritas Stadion, Turku |  Slovenia | 2–0 | 35' 1–0 Moisander, 82' 2–0 Hämäläinen | Maaottelu |
| 8 | 01.06.2016 | Stade Roi Baudouin, Bryssel |  Belgia | 1–1 | 53' 1–0 Hämäläinen | Maaottelu |
Aiheesta muualla

Kasper Hämäläinen Jablonecin sivuilla
Kasper Hämäläinen Palloliiton sivuilla
Kasper Hämäläinen Transfermarktin sivuilla
Suomen joukkue – Jalkapallon alle 21-vuotiaiden EM-kilpailut 2009
1 Jaakkola |
2 Jalasto |
3 Raitala |
4 Portin |
5 Turunen |
6 Sparv |
7 Hämäläinen |
8 M. Hetemaj |
9 Sadik |
10 Otaru |
11 Parikka |
12 Masalin |
13 Kärkkäinen |
14 Aho  |
15 Äijälä |
16 P. Hetemaj |
17 Hakola |
18 Vasara |
19 Kokko |
20 Pukki |
21 Viljanen |
22 Toivio |
23 Lehtovaara |
Valmentaja: Kanerva
Hämäläinen Djurgårdenissa 2011.
Tom Tom Bullet

| Tom Tom Bullet Sweatmaster |
| --- | --- | --- |

Studioalbumin tiedot
 Julkaistu: 2005
 Tyylilaji: garage rock
 Kesto: 30.20
 Levy-yhtiö: Bad Afro
Listasijoitukset
  Suomen virallinen lista: 32.
Sweatmasterin muut julkaisut
| Song with No Words 2004 | Tom Tom Bullet 2005 | Animal 2007 |
Tom Tom Bullet on suomalaisen Sweatmaster-yhtyeen levy. Sue-lehti valitsi sen 2000-kymmenluvun neljänneksi parhaaksi kotimaiseksi albumiksi vuonna 2009.
Kappaleet

Maggots – 2.44
Last Request – 3.02
Good Looks, Big Deal – 2.20
Dirty Rabbit – 2.55
Alpha Male – 2.40
Evolution Never Came This Way – 1.32
The Kid – 2.42
Song With No Words – 2.19
Kick This Town – 2.23
Dirty Little Things – 2.50
No Accident – 2.23
North East Again – 2.30
Vierailevat muusikot

Kasper Mårtenson – piano raidalla 6
Arvostelut

Desibeli.net:
Soundi:
Aiheesta muualla

Tom Tom Bullet discogs.com -sivustolla
Lilacs in the Spring

| Lilacs in the Spring |
| --- | --- |

Ohjaaja:  Herbert Wilcox
Käsikirjoittaja:  Seton I. Miller
Tuottaja:  Herbert Wilcox
Säveltäjä:   Robert Farnon  Harold Purcell 
Kuvaaja:  Mutz Greenbaum
Leikkaaja:  Reginald Beck
Koreografi:   Betty Buchel  Philip Buchel 
Valmistustiedot
Valmistusmaa:  Yhdistynyt kuningaskunta
Levittäjä:  United Artists
Ensi-ilta:  1954
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Lilacs in the Spring (tai Let’s Make Up) on vuonna 1954 julkaistu romanttinen fantasiakomedia, joka perustuu samannimiseen romaaniin[lähde? ]. Elokuvan pääosia esittävät Errol Flynn, Anna Neagle, David Farrar, Kathleen Harrison, Peter Graves, Helen Haye, Scott Sanders ja Alan Gifford. Elokuvan on ohjannut Herbert Wilcox. Elokuva oli Sean Conneryn ensimmäinen.
Aiheesta muualla

Lilacs in the Spring Internet Movie Databasessa (englanniksi)
Vénissieux

| Vénissieux |
| --- | --- |
 Lyonin metron asema Vénissieuxissa
 vaakuna
 Vénissieux
 Koordinaatit: 45°41′52″N, 4°53′12″E 
Valtio:  Ranska
Hallintoalue:  Auvergne-Rhône-Alpes
Departementti:  Lyon Metropolis
Hallinto:  
 – Hallinnon tyyppi:  Kunta
 – Pormestari:  Michèle Picard
Pinta-ala:  
 – Kokonaispinta-ala:  15,33 km²
Väkiluku (1999):  56 061
 – Väestötiheys:  3 657 as./km²
 
 www.ville-venissieux.fr 
Infobox OKVirheellinen NIMI-arvo: 
Vénissieux on kunta Rhônen departementissa Auvergne-Rhône-Alpesin hallintoalueella Ranskassa. Kunnassa oli 56 061 asukasta vuoden 1999 väestönlaskennassa. Vénissieux’n pinta-ala on 15 neliökilometriä. Vénissieux kuuluu Lyonin suurkaupunkialueeseen Communauté urbaine de Lyon.
Aiheesta muualla

Kuvia tai muita tiedostoja aiheesta Vénissieux Wikimedia Commonsissa
Víkos

| Víkos Βίκος |
| --- | --- |
 Víkos
 Koordinaatit: 39°57′7″N, 20°42′26″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Zagóri
Hallinto:  
 – Asutustyyppi:  kylä
 – Kallikrates-koodi:  1804010402
Väkiluku (2011):  26
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Víkos (kreik. Βίκος) on Kreikan kylä, joka sijaitsee Víkoksen rotkon pohjoispäässä noin 51 kilometriä pohjoisluoteeseen Ioánninan kaupungista. Se kuuluu hallinnollisesti Zagórin kuntaan, Ioánninan alueyksikköön ja Epeiroksen alueeseen. Kylän väkiluku on 26 (vuonna 2011).
Víkoksen rotko Víkoksen kylästä nähtynä.
Aiemmin Víkos kuului Kentrikó Zagórin kuntaan ja vuodesta 2011 lähtien Zagórin kunnan Kentrikó Zagórin kunnallisyksikköön. Kylä on osa Arístin kyläyhdyskuntaa.
Víkoksen kylästä on hyvä näköala Víkoksen rotkoon, josta se on saanut nimensä. Kylä on yleinen lähtöpiste rotkoon suuntautuville vaelluksille. Kylän lähellä sen kaakkoispuolella on Panagía Spiliótissan eli Luolan Neitsyt Marian kirkko.
Vérmio (kunnallisyksikkö)

| Vérmio Βέρμιο |
| --- | --- |
 Kunnallisyksikön sijainti
 Vérmio
 Koordinaatit: 40°35′N, 21°46′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kozáni
Kunta:  Eordaía
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  140303
Väkiluku (2011):  2 768
Aikavyöhyke:  UTC+2
 – Kesäaika:  UTC+3
Rekisterikilpi:  KZ
Infobox OKVirheellinen NIMI-arvo: 
Vérmio (kreik. Βέρμιο; virallisesti Δημοτική Ενότητα Βερμίου, Dimotikí Enótita Vermíou) on yksi Eordaían kunnan kunnallisyksiköistä ja entinen itsenäinen Kreikan kunta. Se sijaitsee Kozánin alueyksikössä Länsi-Makedonian alueella. Kunnallisyksikön väkiluku on 2 768 (vuonna 2011).
Vérmion kunnallisyksikkö käsittää Eordaían kunnan pohjoisosan. Se on nimetty alueen Vérmio-vuoren mukaan. Kunnallisyksikön suurin asutus on Anatolikón kylä. Vérmio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Eordaían kunnaksi yhdessä Agía Paraskevín, Mouríkin, Ptolemaḯdan ja Vlástin kanssa, jolloin se muuttui uuden kunnan kunnallisyksiköksi.
Kunnallisyksikön osat

Vérmion kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Anatolikó | Anatolikó | 903 |
| Komniná | Komniná | 690 |
| Komniná | Parchári | 0 |
| Mesóvouno | Mesóvouno | 407 |
| Pýrgoi | Pýrgoi | 768 |
Yhteensä: 2 768
The Rope Dancers

| The Rope Dancers |
| --- | --- |
Kirjoittaja:  Morton Wishengrad
Kirjoitettu:  1957
Alkuperäiskieli:  englanti
Tyylilaji:  draama
Tapahtumapaikka ja -aika:  New York, 1800- ja 1900-luku
Kantaesitys:  20. marraskuuta 1957
Kantaesityspaikka:  Cort-teatteri, Broadway, New York City, New York
The Rope Dancers on Morton Wishengradin kirjoittama yhdysvaltalainen näytelmä vuodelta 1957. The Rope Dancers on kolminäytöksinen ja viisikohtauksinen draama, joka sijoittuu 1800-luvun lopun ja 1900-luvun alun New Yorkiin.
The Rope Dancers sai ensi-iltansa New Yorkin Broadwayn Cort-teatterissa 20. marraskuuta vuonna 1957. Cort-teatterista näytelmä siirtyi Henry Millerin teatteriin, jossa The Rope Dancersin ensimmäinen esitys oli 27. tammikuuta 1958. The Rope Dancersia esitettiin yhteensä 189 esitystä, ja sen viimeinen esitys oli 3. toukokuuta 1958. Broadwaylla näytelmän ohjaajana oli Peter Hall ja tuottajina Playwrights’ Company -teatteriyhtiö ja Gilbert Miller. The Rope Dancers sai kuusi Tony-ehdokkuutta vuonna 1958.
Näytelmän alkuperäiset näyttelijät

| 0 | 1 | 2 |
| --- | --- | --- |
|  Art Carney  | … |  James Hyland   |
|  Siobhán McKenna  | … |  Margaret Hyland   |
|  Joan Blondell  | … |  rouva Farrow   |
|  Theodore Bikel  | … |  tohtori Jacobson   |
|  Joseph Julian  | … |  Lameschnik   |
|  Beverly Lunsford  | … |  Lizzie Hyland   |
|  Barbara Ellen Myers  | … |  Clementine   |
Palkintoehdokkuudet

| Palkinnot ja ehdokkuudet> Vuosi | Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Vastaanottaja | Palkinnot ja ehdokkuudet> Tulos |
| --- | --- | --- | --- | --- |
| 1958 | Tony-palkinto | Paras näytelmä | Morton Wishengrad Gilbert Miller Playwrights’ Company | Ehdokkuus |
| 1958 | Tony-palkinto | Paras näytelmän ohjaus | Peter Hall | Ehdokkuus |
| 1958 | Tony-palkinto | Paras näytelmän naispääosa | Siobhán McKenna | Ehdokkuus |
| 1958 | Tony-palkinto | Paras näytelmän naissivuosa | Joan Blondell | Ehdokkuus |
| 1958 | Tony-palkinto | Paras näytelmän miessivuosa | Theodore Bikel | Ehdokkuus |
| 1958 | Tony-palkinto | Paras näytelmän maisemasuunnittelu | Boris Aronson | Ehdokkuus |
Aiheesta muualla

The Rope Dancers Internet Broadway Databasessa (englanniksi)
Walkers

Walkersin logo.
Walkers on Aseman Lapset ry:ssä kehitetty nuorisotyö, jota myös yhdistys itse järjestää ja ylläpitää Helsingissä. Walkers toimii tällä hetkellä 8 paikkakunnalla ympäri Suomea ja siihen mukaantulo ei maksa taustayhteisölle mitään. Walkers-kahviloiden tärkein toimintamuoto on kahvilatoiminta, jonka kahvilat on suunniteltu alle 18-vuotiaiden kohtaamispaikoiksi. Walkers-toiminta perustuu vapaaehtoistoimintaan.
Walkers-bussi on pääkaupunkiseudulla toimiva nopean reagoinnin työmuoto, jolla pyritään puuttumaan nuoriin liittyviin alueellisiin ilmiöihin, jotka aiheuttavat huolta.
Venäjän asutut paikat

Venäjän asutut paikat ovat Venäjän asutusta kuvaava aluejako. Asuttuja paikkoja (ven. населённый пункт, naseljonnyi punkt) on kolmea tyyppiä. Väestönlaskennoissa niiden lukumäärät olivat seuraavan taulukon mukaiset.
| Tyyppi | Venäjäksi | Väestönlaskenta 2002 | Väestönlaskenta 2010 |
| --- | --- | --- | --- |
| kaupunki | город, gorod | 1 098 | 1 100 |
| kaupunkityyppinen taajama | посёлок городского типа, posjolok gorodskogo tipa | 1 842 | 1 286 |
| maaseudun asuttu paikka | сельский населённый пункт, selskij naseljonnyi punkt | 155 289 | 153 125 |
| ...niistä asumattomia |  | 13 086 | 19 439 |
Aiheesta muualla

Число районов, городских и сельских населенных пунктов по субъектам Российской Федерации (Arkistoitu – Internet Archive) (Asuttujen paikkojen määrät federaatiosubjekteittain vuoden 2010 väestönlaskennassa)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:Населённые пункты в России
Käännös suomeksi
Walking Out (kappale)

|  Walking Out |
| --- | --- |
 Srbuk esittämässä kappaletta toisen semifinaalin kenraaliharjoituksessa.
Kappaleen tiedot
Esittäjä(t):  Srbuk
Kesto:  3:00
Tyylilaji:  R&B, pop
Julkaistu:  10. maaliskuuta 2019
Säveltäjä(t):  Lost Capital tokionine
Sanoittaja(t):  Garik Papoyan
Euroviisutiedot
Vuosi:  2019
Maa:  Armenia
Kieli:  englanti
Sijoitus semifinaalissa:  16.
Pisteet semifinaalissa:  49
Video:  videolinkki
Walking Out on armenialaisen laulajan Srbukin esittämä kappale, jolla hän edusti Armeniaa vuoden 2019 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui kuudenneksitoista ja karsiutui finaalista.
Vérmio

Vérmio-vuori.
| --- | --- |
Tyyppi:  vuoristo 
Sijainti:  Imathía, Keski-Makedonia ja Kozáni, Länsi-Makedonia, Kreikka
Korkeus merenpinnasta:  2 052 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Vérmio (kreik. Βέρμιο, kath.kreik. Βέρμιον, Vérmion), antiikin Bermion (m.kreik. Βέρμιον) tai Bermios (Βέρμιος), on vuori ja vuorijono Makedoniassa Pohjois-Kreikassa. Sen korkeus on 2 052 metriä (toisen lähteen mukaan 2 058 metriä).
Sélin hiihtokeskus Vérmio-vuorella.
Vérmio sijaitsee Keski-Makedoniaan kuuluvan Imathían alueyksikön ja Länsi-Makedoniaan kuuluvan Kozánin alueyksikön rajalla, linnuntietä noin 25 kilometriä luoteeseen Véroiasta. Vuoren korkeimman huipun nimi on Chamítis (Χαμίτης). Eräs toinen huippu on Xirovoúni (Ξηροβούνι, 1 804 m). Vérmio-vuorella sijaitsevat Pigádian, Sélin ja Chrysó Eláfin hiihtokeskukset.
Eordaían kunnan osa Vérmion kunnallisyksikkö, entinen itsenäinen kunta, on saanut nimensä vuoresta.
Aiheesta muualla

Kuvia tai muita tiedostoja aiheesta Vérmio Wikimedia Commonsissa
Kreikan vuoret ja vuoristot
| --- | --- |
Korkeimmat vuoret (yli 2 000 m):   Ólympos  Smólikas  Vóras  Grámmos  Gkióna  Týmfi  Vardoúsia  Parnassós  Ída eli Psiloreítis  Páchnes  Kakardítsa  Taÿ́getos  Kyllíni  Aroánia  Varnoúntas  Tymfristós  Lákmos  Katarachiás  Vasilítsa  Falakró  Erýmanthos  Órvilos  Tringía  Doúsko  Piéria  Karáva  Tzéna  Lýgkos  Kakoplévri  Mavrovoúni  Pínovo  Oíti  Díkti  Avgó  Aféntis Christós  Vérno  Áskio  Kaliakoúda  Vérmio  Chatzí  Áthos  Bélles  Trapezítsa 
Vuoristot:   Ágrafa  Akarnaniká  Asteroúsia  Athamaniká  Bélles  Koúla  Kroússia  Lasíthi  Lefká Óri  Óri Kyparissías  Píndos  Rodópi  Thryptí
Voilampi

Voilampi voi tarkoittaa ainakin seuraavia:
Voilampi, lampi Juvalla
Voilampi, lampi Laitilassa
Voilampi, lampi Rantasalmella
Voilampi, lampi Ruokolahdella
Voilampi, lampi Ähtärissä
| --- | --- |
: Tämä on täsmennyssivu, jolla luetellaan useita samannimisiä järviä.
Walter Strebi

| Walter Strebi> Henkilötiedot |
| --- | --- |
Syntynyt: 24. lokakuuta 1903 Luzern, Sveitsi
Kuollut: 2. toukokuuta 1981 (77 vuotta) Luzern, Sveitsi
Kansalaisuus:   Sveitsi
Yleisurheilija
Laji:  pikajuoksu
Seura:  Luzerner SC
Walter Strebi (24. lokakuuta 1903 Luzern – 2. toukokuuta 1981 Luzern) oli sveitsiläinen pikajuoksija. Hän edusti Sveitsiä Pariisin kesäolympialaisissa 1924 karsiutuen 100 metrin juoksun alkuerissä.
Koripallon naisten Euroliiga

| Koripallon naisten Euroliiga |
| --- | --- |
 Meneillään oleva kausi Koripallon naisten Euroliiga 2013–2014 
Laji:  koripallo
Maa(t):  FIBA Europen jäsenmaat
Perustettu:  1959
Joukkueita:  24
Hallitseva mestari:   Fenerbahçe SK
Eniten mestaruuksia:   TTT Riga (18)
Alempi taso:  Koripallon naisten EuroCup
TV:  Eurosport 2
Sivusto:  www.fibaeurope.com
Koripallon naisten Euroliiga on FIBA Europen vuosittain järjestämä naisten koripallon ammattilaisliiga. Se on korkein naisten kansainvälinen koripallosarja Euroopassa.
Historia

Miehissä Euroliigaa pelattiin ensimmäistä kertaa vuonna 1958, jolloin sarja osoittautui menestykseksi. Tämän johdosta naisille päätettiin järjestää seuraavana vuonna oma sarja. Ensimmäiseen turnaukseen ilmottautui mukaan kymmenen joukkuetta. Sarja tunnettiin vuoteen 1996 asti nimellä Mestariseurojen cup.
Aiheesta muualla

FIBA Europe (englanniksi)